"እንታይሞ ክብል። ካልእ ተሪፉ ንልዕሊ ኣርባዕተ ወርሒ ብዘይ መሃያ ናብራ እናመርሑ ዝተዓገሱና ተጻዋቲ ሒዝና ኢና ዉድድራትና ዛዚምና። ብዝነበረና ፋይናንሳዊ ጸገም፡ መግቢ ቐሪብና ዝተጻረየ ማይ ክነቕርብ ንጽገመሉ እዋን'ዩ ነይሩ። ናይ ቧንቧ ማይ ዝሰትዩ ተጻወትቲ ሒዝና ኢና ናብዚ በቒዕና። ሻምፒዮን ኮይንና ድማ ናብ ፕሪሚየር ሊግ ምእታዉና ኣብ ህይወተይ ዘሐጉሰኒ'ዩ"። ፍሉይነት ጋንታ ስሑል ሽረ "ሓደ፡ ኣብ ማእኸልና ዘሎ ፍቕርን ሓድነትን'ዩ። እቲ ህዝቢ'ዉን ካልእ ተጻዋታይ ኩዕሶ እግሪ'ዩ ነይሩ። ኣብ ቤተ-ክርስቲያን ከይድኻ ቐሺ ከይተረፈ ኣጂኹም ክትስዕሩ ኢኹም ኢሉ ይምርቐካ። ኩሉ ዝህበካ ክብርን ተስፋን ፍሉይ ነይሩ" ብምባል ኣብ ጋንታ ስሑል ሽረ እንዳስላሰ ዘሎ ፍሉይነት ይገልጾ ኣሰልጣኒ እታ ጋንታ ዳኒኤል ጸሃየ። ተጻወትቲ ከይኸፈለት ዝሓለፈት ጋንታ፡ ደጋፊኣ ኣብ ጎኒ እታ ጋንታ ብምንባሩ ዳርጋ ጽቡቕ ዓመት'ያ ኣሕሊፋ ምባል ይከኣል። ዳኒኤል፡ ናተይ ባህሪ ኣብቶም ተጻወትቲ ምፍጣር ክኢለ'የ'ዶ ትብል?
